Á morgun mun Everton heimsækja Anfield í 5. umferð FA bikarkeppninnar en þau mættust síðast í sömu umferð fyrir tveimur árum síðan þegar Virgil van Dijk lék sinn fyrsta leik fyrir Liverpool og skoraði sigurmarkið þeagr fimm mínútur voru eftir . Draumainnkoma hjá van Dijk og eru menn nú að leyfa sér að dreyma um að annar nýr leikmaður muni þreyta frumraun sína með Liverpool og skora sigurmark með þessum hætti . Leiktíð Liverpool hingað til hefur verið ansi góð . Tveir alþjóðlegir titlar komnir í hús , liðið vann riðil sinn í Meistaradeildinni og situr örugglega á toppi deildarinnar með ansi breytt bil á milli sín og næsta liðs . Liverpool-menn hafa um lítið að kvarta þessa dagana en það hafa grannar þeirra nú alveg geta gert enda leiktíð þeirra á köflum frekar döpur . Everton situr í 11. sæti með 25 stig og verið rosa mikið jójó í vetur . Þeir hafa átt fullt af feilsporum og tapað stigum og leikjum sem þeir ættu annars ekki að vera að tapa eins og t.d. gegn Norwich , Aston Villa , Burnley og Bournemouth svo dæmi séu tekin en hafa síðustu vikur komist aðeins betur í gang eftir að hafa rekið Marco Silva og náð í stig í erfiðum leikjum undir stjórn Duncan Ferguson og svo Carlo Ancelotti . Þeir unnu Chelsea og gerðu jafntefli við Man Utd og Arsenal og töpuðu í sínum síðasta deildarleik 2 - 1 gegn Man City . Síðast þegar Liverpool og Everton mættust í vetur þá kom Klopp á óvart og róteraði liði sínu ansi mikið fyrir leikinn sem var á Anfield . Það kom nú heldur betur ekki að sök og vann Liverpool 5 - 2 sigur þar sem Origi skoraði tvö mörk og Shaqiri , Mane og Wijnaldum sáu um rest . Það var síðasti naglinn í kistu Marco Silva sem var rekinn skömmu seinna , Duncan Ferguson tók tímabundið við stjórn félagsins og þeir réðu í kjölfarið frábæran stjóra í Carlo Ancelotti . Klárum bara Everton alveg af hérna . Þeir munu klárlega vilja vinna þennan leik og líða eins og þeir eigi eitthvað högg á nágranna sína og ná að núllstilla sigurlausa hrynu sína á Anfield sem spannar eitthvað hátt í tuttugu ár eða svo ef ég man rétt . Þeir munu klárlega vilja losa sig við þann merka áfanga og munu mæta með sitt sterkasta lið myndi maður áætla , þarna fær Everton og Ancelotti líka fínan séns á að geta kannski nælt í bikar og tryggt sig inn í Evrópudeildina . Mikilvægi þessa leiks þá líklega töluvert meira fyrir Everton en Liverpool gæti maður áætlað . Ætli þeir stilli þessu ekki upp einhvern vegin svona . Þeir voru með 3-5-2 / 5-3-2 gegn Man City í síðasta leik og gæti ég alveg trúað að þeir muni stilla upp svipað á Anfield . Þeir hafa sömuleiðis verið að stilla upp 4-4-2 í leikjum sínum líka og þá gætu leikmenn eins og Iwobi , Walcott eða Bernard komið inn . Síðast þegar Liverpool og Everton mættust þá tókst þeim að valda Liverpool pínu vandræðum með hraða í liðinu sínu og ekki ólíklegt að þeir reyni það aftur , Ancelotti hefur þó tekist vel að ná í úrslit gegn Liverpool undanfarin tvö tímabil með því að leggja Napoli liði sínu djúpt á eigin vallarhelming . Hvað Liverpool hyggst gera með sitt lið er afar , afar erfitt að segja . Klopp talaði um það að hann muni nota einhverja ferska fætur í leiknum en gaf að sama skapi í skyn að það myndi ekki endilega þýða heilar ellefu breytingar fyrir leikinn en það má svo sem alveg búast við all nokkrum . Síðast þegar Liverpool mætti Everton gerði Klopp einhverjar fimm eða sex breytingar á liðinu sem var þó öflugt enda liðið með nær fullan hóp á þeim tíma , það er ekki í dag . Ég held að það sé nær bókað að bakverðirnir fái frí á morgun , ég held að TAA muni amk fá pásu og spurning með Robertson ef Larouci er heill eða Milner taki vinstri bakvörðinn . Annar gæti byrjað á bekk og stefnt á að skipta á þeim eftir 60 mínútna leik eða svo , við höfum séð það áður . Ég held að Neco Williams muni byrja í hægri bakverðinum , Adrian í markinu og Nat Phillips verður við hlið Van Dijk í vörninni . Held að það sé nær pottþétt að Lallana og Origi komi inn og byrji leikinn , það er þá bara spurning hverjir verða í kringum þá . Jones og Elliot hafa báðir verið á bekknum undanfarið og strákar sem Klopp og hans teymi hafa miklar mætur á , það er ekki ólíklegt að annar eða jafnvel báðir byrji þennan leik . Ég giska á báða en myndi alls ekki láta mér bregða ef annar væri á bekknum og þá jafnvel kannski Brewster líka . Jones og Brewster eru báðir taldir líklegir til að vera að fara á lán eftir leikinn svo spurning hvort Liverpool hyggist nota þá “ skynsamlega ” þarna . Ég ætla að giska á þetta svona en ef einhverjir eins og Robertson , Mane , Wijnaldum eða Salah myndu byrja þennan leik þá myndi ég alls ekki missa hökuna í gólfið . Það er svo nær viku pása á milli þessa leiks og leiksins gegn Tottenham svo kannski er meiri recovery tími þarna en við kannski höldum . Róterað Liverpool lið á Anfield í grannaslag er smá langatöng framan í þetta og ástæður þess mjög skiljanlegar . Liverpool hefur meiri og brýnni verkefni til að klára en FA bikarinn , liðið sér fram á að geta loksins sigrað deildina og freistar þess að vinna aftur Meistaradeildina . Mögulega verða ekki teknir of miklir sénsar í “ öðrum ” keppnum en ég efa þó ekki að Klopp stilli upp liði sem hann telur nógu gott til að geta farið áfram á morgun og svo lengi sem Everton-baninn Divock Origi er inná þá hef ég engar áhyggjur af því að við munum ekki vinna leikinn ! Þessi liðsuppstilling er því miður ekki möguleg vegna þess að gríðarlega margir leikmenn eru hrjáðir af meiðslum . Í meiðslakrísu er mikilvægt að forgangsraða og leggja áherslur á mikilvægustu markmiðin sem eru og verða alltaf deildarbikarinn , meistaradeildin og ná meistaradeildarsæti . Liverpool er aftur orðið að einu allra stærsta fótboltafélagi í heiminum vegna þess að það er Evrópumeistari og á góðri leið með að verða Englandsmeistari . Ég er þeirrar skoðunar að bikarkeppnir eiga að vera – A - tækifæri fyrir unga og efnilega leikmenn – B - vettvangur fyrir leikmenn að sanna sig sem eru í kringum byrjunarlið . Leikjaálagið hefur verið fáranlegt og við höfum þegar unnið tvo titla á þessu tímabili sem eru miklu stærri en báðar þessar bikarkeppnir . Reyndar eru það báðir titlar sem skipta ekkert voðalegu máli í samanburði við Englandsmeistaratitil og Evrópumeistaratitli en það er og verður alltaf stærra nafn að vera t.d Heimsmeistari heldur en bikarmeistara á Englandi . Ég liti þessar keppnir öðrum augum – ef það væri ekki svona mikið álag en svo er ekki og þá verður að vera forgangsröðun og þar mæta þessar bikarkeppnir aldrei forgangi . Mun Minamino vera í 3 manna miðju eða 3 manna sókn , hver er hans besta staða ? Er það ekki sókninni ? Ég vonast til þess að Gomez spili með Nat Philips í vörninni og Van Dijk fái verðskuldaða hvíld í þessum leik . Ég efast um að Klopp geri rosalega margar breytingar og vona samt að við fáum Brewster og Origi frammi . Þetta er ferlega snúin staða . Helst hefði ég viljað leyfa ungviðinu að leika sér og taka þá áhættu að tapa þessum leik . En það er bara svo ferlega fúlt að fara að tapa fyrir þeim bláklæddu hvað þá á heimavelli . Það er eiginlega ekki hægt að una við þá niðurstöðu . Hættan að setja upp leikinn eins og lagt er til í pistlinum er sú að álagið á vörnina verður gríðarlegt . Miðjan verður ekki til að verja hana og við megum síst af öllu við meiðslum eða of miklu álagi á Gómesinn og Virgilinn . Ef þeir eiga að spila þá verður líka að hafa Henderson þarna á miðjunni og Gini auðvitað . Að öðru leyti vil ég að æskulýður verði í öðrum lykilhlutverkum með byrjunarliðsmenn á bekk , ef í harðbakka slær . Er logandi hræddur við Everton í banastuði undir stórn baneitraðs Ancelottis . Allt væl um leikjaálag er bull , notum okkar sterkasta lið og rúllum yfir þetta drasl everton lið . Síðan getum við hvílt leikmenn í seinni hálfleik . Þegar Liverpool vann deildina síðast þá voru leikmenn að spila jafnmarga leiki og í dag , hvað þá í kringum 1980 - 1990 . Á meiðslalistanum eru amk 7 leikmenn sem ég held að væru alltaf að fara að spila þennan leik . Shaqiri , Lovren , Matip og Ox eru allir líklegir gegn Tottenham um næstu helgi svo þessi leikur gæti ekki komið á verri tíma . Síðan er Brewster tæpur . Everton munu mæta með sitt sterkasta lið , þeir eru á lygnu svæði í deildinni svo þessi keppni er eini möguleiki þeirra á að gera eitthvað áþessu tímabili . Reyndar hefur einnig verið leikjaálag á þeim en ég er hóflega bjartsýnn fyrir leikinn . Í fyrra var helvíti súrt að horfa uppá City taka þennan titil með að fá ávallt slakasta andstæðingin á öllum stigum . Ég held að deildin sé nú í algjörum forgangiog kannski má segja að þeir bikarar sem við höfum unnið í vetur komi kannski í staðin fyrir þessar ensku bikarkeppnir . Engu að síður væri gaman að komast langt í þessari keppni á fringe leikmönnum , sérstaklega ef maður hugsar til þess að deildin gæti mögulega verið langt komin um miðjan mars . Ég hef samt meiri áhuga á þessum bikar en stigametum eða að fara taplausir í gegnum deildina ( að því gefnu að hún vinnist ) . Leikmenn eins og Milner , Lallana , Origi og Minamino eru líklega að fara að byrja leikinn . Einnig eru sterkar líkur á að Nat Philips byrji líka , en ég vonast frekar eftir að sjá Hoever-VVD saman . Ég trúi ekki að við munum sjá Philips spila með miðjumanni eða unglingi við hlið sér í dag . Hoever virðist tilbúnari en Van den Berg . Ég spái að báðir bakverðirnir verði hvíldir og líklega munu Williams og Milner leysa þá af í dag . Þessi leikur gæti skorið úr hvort Williams sé tilbúinn til að vera backup fyrir Trent . Margt bendir til þess að Klopp hafi trú á stráknum . Það á svo eftir að koma í ljós hvort Minamino spili í sóknartengilið eða úti á kanti . Þá eru væntanlega annaðhvort Jones eða Elliott að fara að byrja . Ég er sammála Lúðvík Sverriz , ferlega fúlt að fara að tapa fyrir þeim bláklæddu á heimavelli . Gengur bara ekki upp . Burt séð frá FA Cup sem væri reyndar gaman að vinna og að mínu mati stærri bikar en heimsmeistara bikarinn . Ég vonanst eftir sterkara liði en spá skýrsluhöfundar . Væri til í að sjá Elliott inn fyrir Salah . Hvíla TAA . En þarf maður eins og Van Dijk hvíld ? Allt svo áreynslulaust hjá honum alltaf . Gini má líka alveg spila .